Document ID: 31992D0178

Komisijas lēmums
(1992. gada 16. marts),
ar ko groza Lēmumu 87/257/EEK par to Amerikas Savienoto Valstu uzņēmumu sarakstu, no kuriem ir atļauts svaigas gaļas imports Kopienā
(92/178/EEK)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1972. gada 12. decembra Direktīvu 72/462/EEK par veselības un veterināro pārbaužu problēmām, importējot liellopus, aitas, kazas un cūkas, kā arī svaigu gaļu vai gaļas produktus no trešām valstīm [1], kurā jaunākie grozījumi izdarīti ar Direktīvu 91/688/EEK [2], un jo īpaši tās 4. panta 1. punktu un 18. panta 1. punktu,
tā kā to Amerikas Savienoto Valstu uzņēmumu saraksts, kuri ir apstiprināti svaigas gaļas importam Kopienā, sākotnēji tika sagatavots ar Komisijas Lēmumu 87/257/EEK [3], kurā jaunākie grozījumi izdarīti ar Padomes Lēmumu 91/522/EEK [4]; tā kā minētajā sarakstā jebkurā laikā var izdarīt grozījumus, ņemot vērā Amerikas Savienotajās Valstīs veikto Kopienas pārbaužu rezultātus;
tā kā pēdējās pārbaudēs, kuras tika veiktas saskaņā ar Direktīvas 72/462/EEK 5. pantu un 2. panta 1. punktu Komisijas 1986. gada 11. septembra Lēmumā 86/474/EEK par to, kā īstenot pārbaudes uz vietas, kas jāveic attiecībā uz liellopu un cūku, kā arī svaigas gaļas importu no trešām valstīm [5], dažos uzņēmumos tika konstatēti daži uzlabojumi; tā kā Komisijai tika sniegtas garantijas par attiecīgajiem uzņēmumiem;
tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Lēmuma 87/257/EEK pielikumu aizstāj ar šā lēmuma pielikumu.
2. pants
Dalībvalstis atļauj svaigas gaļas importu no uzņēmuma 889 A (JF O`Neill Packing Co., Omaha, NE).
3. pants
Komisija var noteikt datumu, no kura dalībvalstis atļauj svaigas gaļas importu no uzņēmumiem 5736 A (VMI Corporation, Omaha, NE) un 245 L (IBP, Lexington, NE) pēc tam, kad veikta atkārtota pārbaude šajos uzņēmumos un dalībvalstis informētas par pārbaudes rezultātiem Pastāvīgajā veterinārijas komitejā.
4. pants
Šis lēmums ir adresēts dalībvalstīm.
Briselē, 1992. gada 16. martā

Labels: 17
0
3
6
18